**Zmluva o poskytnutí servisných služieb**

uzatvorená podľa § 269 ods. 2 513/1991 Zb. Obchodný zákonník v znení neskorších predpisov (ďalej len „ObZ“)

medzi

1 . **Objednávateľ: Lambda Life a.s.**

So sídlom: Levočská 3, 851 01 Bratislava

IČO: 35 848 189

DIČ: 2021702375

IČ DPH: SK2021702375

Zastúpený: Ing. Mgr. Roman Mišúth , MBA

Bankové spojenie: Tatra banka a.s.

Číslo účtu: 2626320400/1100

(ďalej len „objednávateľ“)

a

2. **Zhotoviteľ:**

So sídlom:

Zastúpený:

IČO:

DIČ:

IČ DPH:

Bankové spojenie:

IBAN:

(ďalej len „zhotoviteľ“)

(objednávateľ a zhotoviteľ ďalej spoločne ako „zmluvné strany“ alebo jednotlivo ako „zmluvná strana“)

Zhotoviteľ je úspešný uchádzač zákazky - prieskumu trhu so zverejnením – s názvom „Servisné služby k bunkovému sortru a automatickému systému na spracovanie buniek” na základe ponuky zo dňa XXX

**Čl. 1**

**Predmet zmluvy**

1. Predmetom tejto zmluvy je záväzok zhotoviteľa vykonať v priestoroch objednávateľa na adrese Legionárska, 911 01 Trenčín (ďalej len „objekt“) servisné služby - servisné prehliadky a operačné kvalifikácie ( ďalej len ”OQ” ) na laboratórnych prístrojoch vo vlastníctve objednávateľa (ďalej len „zariadenia“) špecifikovaných v Prílohe č. 1 „Rozpis zariadení, rozsah a cenník servisných služieb a harmonogram“ (ďalej len „Príloha č. 1“) a záväzok objednávateľa prevziať predmet zmluvy a zaplatiť cenu v súlade a za podmienok dohodnutých v zmluve.

**Čl. 2**

**Práva a povinnosti zmluvných strán**

1. Zhotoviteľ je povinný vykonávať servisné prehliadky a OQ odborne, kvalitne a v súlade so všeobecne záväznými právnymi a technickými predpismi.

2. Zhotoviteľ bude vykonávať vo vlastnom mene, na vlastný účet, na svoje náklady a na svoje nebezpečenstvo. Pokiaľ poverí v rámci servisných prác vykonaním niektorých čiastkových činností tretie osoby, má voči objednávateľovi rovnakú zodpovednosť, akoby ich vykonával sám.

3. Zhotoviteľ sa zaväzuje, že vykonávaním servisných prehliadok a OQ poverí len osoby, ktoré majú požadovanú kvalifikáciu, sú odborne a zdravotne spôsobilé, na svoju činnosť zaškolené a sú poučené o zásadách bezpečnosti a ochrany zdravia pri práci v zmysle platných všeobecne záväzných právnych predpisov.

4. Zhotoviteľ sa zaväzuje vykonať servisné prehliadky a OQ zariadení jednorazovo podľa Prílohy č. 1, pričom je povinný informovať objednávateľa o termíne najneskôr 7 pracovných dní pred ich vykonaním. Termín vykonania servisných prehliadok a OQ si oprávnení zástupcovia zmluvných strán dohodnú prostredníctvom elektronickej pošty.

5. Zhotoviteľ sa zaväzuje odstrániť nedostatky zistené po vykonaní servisných prehliadok a OQ bez zbytočného odkladu.

6. O vykonaní servisnej prehliadky a OQ vyhotoví zhotoviteľ bez zbytočného odkladu, najneskôr do 5 pracovných dní odo dňa jej vykonania „Protokol o servisnej prehliadke“ a „Protokol o operačnej kvalifikácii (ďalej len „protokol“ a „protokol o OQ“).

V protokole budú uvedené najmä – časový údaj o termíne vykonania, rozsah servisnej servisnej prehliadky a OQ, údaje o osobe, ktorá vykonala servisnú prehliadku a ďalšie.

7. Zhotoviteľ je povinný vykonať zápis o vykonaní servisnej prehliadky a OQ do prevádzkových kníh zariadení. Podpisom protokolu poverenými zástupcami oboch zmluvných strán je potvrdené splnenie povinnosti zhotoviteľa vykonať servisné prehliadky a OQ zariadení.

8. Pokiaľ v prevádzkových knihách zariadení alebo v protokole nie sú uvedené výhrady povereného zástupcu objednávateľa k vykonaným prácam, má sa za to, že boli vykonané bez vád.

9. Ustanoveniami bodov 6. a 7. tohto článku nie je dotknutá zodpovednosť zhotoviteľa za vady, ktoré vznikli po odovzdaní servisných služieb a ktoré boli spôsobené porušením jeho povinností alebo záväzných technických noriem alebo právnych predpisov.

10. Zhotoviteľ prehlasuje, že sa v plnom rozsahu oboznámil so zariadeniami a že sú mu známe všetky technické podmienky predmetu zmluvy.

11. Zhotoviteľ je povinný nakladať s odpadmi, ktorých pôvodcom a držiteľom sa stane v súvislosti s vykonávaním činnosti podľa zmluvy v súlade so všeobecne záväznými právnymi predpismi.

12. Objednávateľ je povinný:

a) zabezpečiť príslušné bezpečnostné, protipožiarne a hygienické opatrenia na vykonanie servisných služieb;

b) na základe údajov o pracovníkoch zhotoviteľa (zamestnanci zhotoviteľa, príp. zamestnanci

jeho dodávateľov) umožniť im vstup do objektu, za účelom vykonania servisných služieb;

c) zabezpečiť pracovníkom zhotoviteľa riadny prístup k zariadeniam;

d) zabezpečiť účasť svojho povereného zástupcu (poverenej osoby) pri vykonávaní predmetu

zmluvy oprávneného podpísať protokol o vykonaní servisných služieb.

13. Objednávateľ sa zaväzuje, že bude zhotoviteľa informovať o vnútorných predpisoch objednávateľa, ktoré majú vplyv na výkon servisných služieb, ktoré sú predmetom zmluvy, najmä bezpečnostné predpisy.

14. Zmluvné strany sú povinné bez zbytočného odkladu navzájom si písomne oznámiť zmeny všetkých údajov

**Čl. 3**

**Cena a platobné podmienky**

1. Cena za predmet zmluvy je stanovená podľa zákona č. 18/1996 Z. z. o cenách v znení neskorších predpisov. Cena je stanovená v mene euro.

2. Ceny sú dohodnuté bez dane z pridanej hodnoty (ďalej len „DPH“). K cenám sa pripočíta DPH v sadzbe platnej podľa všeobecne záväzných predpisov v deň zdaniteľného plnenia.

3. Cenu za servisné služby uhradí objednávateľ na základe faktúr zhotoviteľa v lehote ich splatnosti.

4. Celková cena za vykonanie servisných služieb podľa článku 1 odsek 2 zmluvy je vo výške ........... € bez DPH t.j. ............ € s DPH, vrátane všetkých nákladov súvisiacich s vykonaním servisných služieb.

5.Zhotoviteľ bude vystavovať faktúru za servisné prehliadky a OQ po ich vykonaní a prevzatí povereným zástupcom objednávateľa. Ako podklad pre fakturáciu slúži protokol podpísaný poverenými zástupcami oboch zmluvných strán, ktorého kópia bude prílohou faktúry.

6. Faktúra musí obsahovať náležitosti daňového dokladu podľa zákona č. 222/2004 Z. z. o dani z pridanej hodnoty v znení neskorších predpisov. V prípade, ak doručená faktúra nebude obsahovať všetky náležitosti daňového dokladu, alebo nebude pripojená príloha, objednávateľ je oprávnený vrátiť faktúru zhotoviteľovi na jej opravu alebo doplnenie. V tomto prípade začína plynúť nová lehota splatnosti opravenej alebo doplnenej faktúry a jej prílohy po jej opätovnom doručení na adresu sídla objednávateľa.

7. Faktúra je splatná do 30 dní od jej doručenia objednávateľovi. Záväzok objednávateľa uhrádzaný prostredníctvom banky sa považuje za splatený pripísaním dlžnej čiastky na účet zhotoviteľa.

**Čl. 4**

**Zmluvné pokuty**

1. V prípade, že zhotoviteľ poruší akúkoľvek z povinností alebo podmienok upravených v tejto zmluve, má objednávateľ voči nemu právo uplatňovať zmluvnú pokutu vo výške 100,00 € za každé jednotlivé porušenie.

2. V prípade omeškania objednávateľa s úhradou riadne vystavenej a doručenej faktúry podľa článku 3. zmluvy je zhotoviteľ oprávnený uplatňovať úrok z omeškania v sadzbe ustanovenej príslušnými právnymi predpismi.

3. Sankcie uvedené v tomto článku zmluvy si zmluvné strany uplatnia formou písomnej výzvy doručenej druhej zmluvnej strane s lehotou splatnosti 30 dní od jej doručenia.

4. Uplatnením zmluvných pokút nie je dotknuté právo objednávateľa na náhradu škody.

**Čl. 5**

**Zodpovednosť za škodu**

1. Zmluvné strany sa dohodli, že pri zodpovednosti za škodu sa budú riadiť všeobecne záväznými právnymipredpismi, najmä ustanoveniami § 373 až 386 ObZ.

2. Každá zmluvná strana zodpovedá druhej zmluvnej strane za priamu, ako aj vyvolanú škodu, ktorú preukázateľne spôsobil jej zamestnanec alebo tretia osoba, ktorá konala na základe jej poverenia.

3. Zmluvné strany sú povinné bez zbytočného odkladu nahradiť škodu, ktorá vznikla jednej zmluvnej strane činnosťou druhej zmluvnej strany, alebo neplnením povinností podľa tejto zmluvy.

**Čl. 6**

**Záručné podmienky**

1. Zhotoviteľ poskytuje objednávateľovi záruku 6 mesiacov na servisné prehliadky a OQ zariadení s garanciou bezplatného servisného zásahu po uvedenú dobu a aktualizáciu softvéru zariadení podľa inštrukcií výrobcu zariadení.

2. Záruka sa nevzťahuje na závady spôsobené neodborným manipulovaním so zariadeniami, nedodržaním prevádzkových pokynov a vplyvom násilného alebo úmyselného poškodenia zo strany objednávateľa.

**Čl. 7**

**Ostatné dojednania**

1. Zmluvné strany budú zachovávať mlčanlivosť o skutočnostiach, o ktorých sa dozvedia v rámci plnenia zmluvy (ďalej len „dôverné informácie“). Zmluvné strany zabezpečia ochranu dôverných informácií pred tretími osobami v súlade s § 17 a §21 Obchodného zákonníka v znení neskorších predpisov. Zmluvné strany sa zaväzujú dodržiavať povinnosti vyplývajúce im z tohto bodu aj po zániku tejto zmluvy. Táto povinnosť sa neuplatní vo vzťahu k informáciám, ktoré sa po ich sprístupnení stanú verejne známymi bez porušenia tejto zmluvy. V prípade porušenia povinnosti zachovávať mlčanlivosť zhotoviteľ zodpovedá za škodu, ktorá tým objednávateľovi vznikne.

2. Práva a povinnosti zo zmluvy nemôžu byť prevedené na tretiu osobu bez súhlasu druhej zmluvnej strany.

3. Kontaktní pracovníci objednávateľa:

a) Meno a priezvisko: Mgr. Marína Polonská

tel: 0903 239 707

e-mail: [polonska.marina@lambda.sk](mailto:polonska.marina@lambda.sk)

4. Kontaktní pracovníci zhotoviteľa:

a) Meno a priezvisko: ..........................

tel.: .........................

e-mail: .......................

b) Meno a priezvisko: ........................

tel.: ...........................

e-mail: ..........................

5. Kontaktným telefónnym číslom pre nahlasovanie požiadaviek objednávateľa je 0903 239 707

6. Zmluvné strany sa budú bez zbytočného odkladu informovať o akejkoľvek zmene vo vyššie uvedených osobách a ich kontaktných údajoch. Zmena podľa predchádzajúcej vety sa nepovažuje za zmenu zmluvy s povinnosťou vyhotoviť dodatok k zmluve.

**Čl. 8**

**Platnosť a trvanie zmluvy**

1. Zmluva nadobúda platnosť a účinnosť dňom jej podpisu oprávnenými zástupcami oboch zmluvných.

2. Zmluva sa uzatvára na dobu určitú, a to na 3 mesiace odo dňa nadobudnutia účinnosti.

3. Zmluvu možno ukončiť písomnou výpoveďou, odstúpením od zmluvy alebo písomnou dohodou.

4. Zmluvu môže vypovedať každá zo zmluvných strán len písomne aj bez uvedenia dôvodu. Výpovedná lehota je 1 mesiac a začína plynúť prvým dňom mesiaca nasledujúceho po dni doručenia výpovede druhej zmluvnej strane.

5. Každá zo zmluvných strán je oprávnená odstúpiť od zmluvy pri podstatnom porušení zmluvnej povinnosti druhou stranou, alebo keď sa pre druhú zmluvnú stranu stalo plnenie podstatných zmluvných povinností úplne nemožným, alebo v ďalších prípadoch uvedených v tomto článku zmluvy.

6. Objednávateľ má právo odstúpiť od zmluvy v prípade neplnenia predmetu zmluvy zo strany zhotoviteľa, a to ani po opakovanej výzve objednávateľa.

7. Zhotoviteľ má právo odstúpiť od zmluvy v prípade omeškania úhrady faktúry zo strany objednávateľa o viac ako 30 dní, a to ani po opakovanej výzve zhotoviteľa

8. Odstúpením od zmluvy sa táto zmluva neruší od samého začiatku, ale táto zmluva zaniká ku dňu doručenia oznámenia o odstúpení druhej zmluvnej strane. Zmluvné strany sa dohodli, že v prípade odstúpenia od zmluvy ktoroukoľvek zmluvnou stranou, budú plnenia zmluvy začaté v čase zrušenia zmluvy riadne ukončené a náklady s tým spojené budú v plnej výške uhradené.

9. Zmluvu je možné ukončiť i vzájomnou písomnou dohodou zmluvných strán podpísanou oprávnenými zástupcami oboch zmluvných strán.

**Čl. 9**

**Záverečné ustanovenia**

1. Meniť túto zmluvu alebo jej časti možno len po vzájomnej dohode oboch zmluvných strán formou písomných dodatkov, podpísaných oprávnenými zástupcami oboch zmluvných strán.

2. Vzťahy zmluvných strán v tejto zmluve výslovne neupravené sa primerane spravujú ustanoveniami Obchodného zákonníka v platnom znení a ostatnými príslušnými všeobecne záväznými právnymi predpismi platnými v SR. Nevykonateľnosť niektorého ustanovenia zmluvy nemá vplyv na vykonateľnosť ostatných ustanovení.

3. Ustanovenia týkajúce sa záruky, zodpovednostných a sankčných nárokov oboch strán zostávajú v platnosti i po ukončení účinnosti tejto zmluvy, a to až do doby ich vysporiadania.

4. Zmluva je vyhotovená v štyroch rovnopisoch, z ktorých každý má platnosť originálu. Objednávateľ obdrží tri rovnopisy a zhotoviteľ obdrží jeden rovnopis.

5. Zmluvné strany sa dohodli, že akékoľvek spory vzniknuté z plnenia tejto zmluvy budú riešiť prednostne formou vzájomnej dohody. K riešeniu sporu súdnou cestou pristúpia zmluvné strany až po vyčerpaní možností riešiť spor vzájomnou dohodou. Pri riešení sporov sa zmluvné strany budú riadiť právnym poriadkom Slovenskej republiky.

6. Písomnosti si budú zmluvné strany doručovať na adresu sídla uvedenú v tejto zmluve. Zmenu sídla je zmluvná strana povinná bezodkladne písomne oznámiť druhej zmluvnej strane. Zmluvné strany sa dohodli, že v prípade vrátenia zásielky odosielateľovi platí, že písomnosť bola doručená adresátovi dňom vrátenia doručovanej zásielky odosielateľovi, aj keď sa o tom adresát nedozvedel.

7. Zmluvné strany vyhlasujú, že si túto zmluvu pred jej podpisom prečítali a s jej obsahom súhlasia, čo potvrdzujú svojim podpisom.

8. Neoddeliteľnou súčasťou zmluvy sú:

Príloha č. 1 „Špecifikácia predmetu zákazky“

Príloha č. 2 „Súhrnná cenová ponuka“

V Bratislave, dňa .............................. V …………………, dňa ..............................

.

............................................................ ............................................................

za objednávateľa za zhotoviteľa